भारतीय अंतरिक्ष अनुसंधान संगठन
इसरो ने 22 अक्टूबर 2008 को चंद्रयान-1 भेजा जिसने चन्द्रमा की परिक्रमा की। इसके बाद 24 सितम्बर 2014 को मंगल ग्रह की परिक्रमा करने वाला मंगलयान (मंगल आर्बिटर मिशन) भेजा। सफलतापूर्वक मंगल ग्रह की कक्षा में प्रवेश किया और इस प्रकार भारत अपने पहले ही प्रयास में सफल होने वाला पहला राष्ट्र बना।
कार्टोसैट-2ई
कार्टोसैट-2ई को एनआईयूएसैट भारतीय उपग्रह और 29 अन्य उपग्रह के साथ 23 जून 2017 को सतीश धवन अंतरिक्ष केंद्र के प्रथम लॉन्च पैड से पीएसएलवी-एक्सएल रॉकेट पर लॉन्च किया गया। कार्टोसैट-2ई का भार 715 किलोग्राम है। यह पांच साल के प्राथमिक मिशन के लिए 505 किलोमीटर (314 मील) ऊपर सूर्य-तुल्यकालिक कक्षा में तैनात किया जाएगा। भारत सरकार ने इस परियोजना के लिए 160 करोड़ रुपये आवंटित किए हैं।